Bog Woordkies – Die spel is gewaarborg om jou kreatief te laat dink!
Die spel is gewaarborg om jou
te laat skaterlag!
Die beter blufspel
BogWoordKies © is op 20 Mei 2016 in die motor op pad na Hermanus “gebore” en is gebaseer op ŉ speletjie wat ons jare gelede op die plaas gespeel het. Ons het die ou plaas speletjie toegerus met ŉ bord en met Vat ŉ Kans-kaarte om die spel bietjie af te wissel.
Die speletjie is ontwikkel om saam met familie en vriende te geniet en om almal vir ŉ wyle van die elektroniese-juk te verlos. Die doel is om julle te laat dubbel vou van lag met die wilde-woord definisies wat uitgedink word en pret te hê met woorde wat met mimiek of ‘n tekening verduidelik moet word. Vinnige feite op die Vat ‘n Kans-kaarte is gewaarborg om almal se algemene kennis ‘n hupstoot te gee!
Ons wil graag iets doen om u inperkingstyd te verlig en maak ‘n verkorte weergawe van BogWoordKies GRATIS beskikbaar. Al wat u benodig om die speletjie uit te druk en te speel is:
‘n Drukker (verkieslik kleur) met A4 papier
Dobbelsteentjie (indien u nie een het nie kan u aanlyn soek hoe om ‘n dobbelsteentjie of “dice wheel” uit papier te maak)
Potlode met uitveër (of penne)
Skryfblok of papier om op te teken (Sommige Vat ‘n Kans-kaarte bevat woorde warvan die betekenis met tekeninge of mimiek verduidelik moet word)
Die speletjie kan deur twee of meer spelers gespeel word en is geskik vir persone ouer as 12 (alhoewel ons weet van baie jonger kinders wat ook die speletjie geniet).
Laai die volgende sjablone af op jou rekenaar, druk en knip dan die kaarte uit. (Druk bl.1 voor met bl.2 op sy agterkant, maak so met bl.3 & bl.4, asook bl.5 & bl.6)
Woordkaarte (druk voor- dan agterkante)
Vat ‘n Kans-kaarte (druk voor- dan agterkante)
Blufbriefies (1x per speler)
Skommel die kaarte goed voordat u begin speel. Die Beurtspeler mag die definisies meer as eenkeer lees maar mag nie verklap wie die definisie geskryf het voordat daar gestem is nie.
Wanneer slegs twee spelers deelneem, word die beurtspeler die betekenis van die woord op woordkaarte gevra en indien korrek, skuif hy of sy dan die aantal skuiwe aangedui deur die woord se nommer vorentoe. Die ander speler mag leidrade gee of die beurtspeler uit twee of meer definisies laat kies. Andersins is die reëls dieselfde as hierbo uiteengesit.
Ons hoop u geniet die speletjie!
Aanlyn verkope gaan voort maar aflewering sal geskied sodra ons kan, hopelik teen einde April 2020
Ons wil graag iets doen om u inperkingstyd te verlig en maak ‘n verkorte weergawe van BogWoordKies GRATIS beskikbaar. Kyk vir instruksies elders op die blad.
Die nuwe Afrikaanse bordspel!
Ontwerp om baie gelukkige ure met familie en vriende deur te bring.
Fotos voorsien deur Labnetics.co.za
BogWoordKies © is baie eenvoudig om te speel. Die spel word gespeel met Woordkaarte of Vat ’n Kans-kaarte. Daar is ook plekke op die bord waar spelers ŉ boete of bonus ontvang, sou hulle daarop beland.
Spelers probeer deur te bluf of met mimiek, tekeninge, algemene kennis of pure geluk (maar met pure plesier) om eerste by die wenpunt te kom!
Druk jou eie blufbriefies met hierdie sjabloon.
Vloeidiagram (Vinnige Reëls)
Kliek hier om vinnige reëls af te laai en uit te druk.
Pret en Plesier!
Lag jou ‘n papie vir jou familie en vriende se wilde woord-definisies!
Dit raak baie verwarrend wanneer die stemme getel is en almal wil tegelykertyd hulle pionne beweeg.bog_admin2018-07-18T09:28:11+00:00
Dit raak baie verwarrend wanneer die stemme getel is en almal wil tegelykertyd hulle pionne beweeg.
Ons stel voor dat die beurtspeler almal se pionne skuif.
Kan julle nie net kortweg verduidelik hoe om die spel te speel nie?bog_admin2018-08-14T15:14:16+00:00
Kan julle nie net kortweg verduidelik hoe om die spel te speel nie?
Blaai op na “Vinnige Reëls” hierbo, klik op die skakel en laai ‘n vloeikaart af wat grafies die reëls verduidelik.
Ons blufbriefies is op, kan ons nog bestel en wat kos dit?bog_admin2018-07-18T09:26:24+00:00
Ons blufbriefies is op, kan ons nog bestel en wat kos dit?
Daar is ‘n sjabloon in PDF-formaat beskikbaar wat u vanaf hierdie webwerf kan aflaai en waarmee u soveel blufbriefies as wat u wil hê kan uitdruk.
Kan ek vir my oorsese vriende BogWoordKies as ‘n geskenk stuur?bog_admin2018-07-18T09:25:39+00:00
Kan ek vir my oorsese vriende BogWoordKies as ‘n geskenk stuur?
Stuur vir ons u vriende se adres en ons sal u van ‘n kwotasie voorsien om ‘n spel oorsee te versend.
Beskikbaar, koop dit aanlyn nou!
Betaal met ‘n kredietkaart of per EFT
Slegs R395.00 plus R85,00 vir deur tot deur aflewering na enige dorp in Suid-Afrika
Bert of Laetitia van den Heever
Nita, VCR Wenner - 1
Sotskolf : ‘n Skotse krieketkolf wat gebruik word deur afgetrede ou ooms.
Mev Hanlie van Heerden, Vanderbijlpark
Pollard: ‘n Soort kamera
Mnr Arrie le Roux, Vanderbijlpark
Akson: ‘n Vroulike bison
Foefie: ‘n Verfynde reun
Me Kara van den Heever, Kaapstad
Richterskaal: Die instrument waarmee die Israeliete die manna in die woestyn geweeg het.
Mev Hanlie van Heerden , Vanderbijlpark
Boemeltrein: ‘n Trein vir boemelaars om op partytjie te hou, amper soos ‘n “party bus”, maar met slaapplek. Kos en drank word voorsien solank jy vir ‘n sekere politieke party stem!
Lourence, VCR wenner - 2
Woonagtig op: (vereiste)
E-pos adres: (vereiste)
© Copyright | BogWoordkies